Зборник на Миладиновци/ Кога да играет сваќата
Кога да играет сваќата

Мори сваке Јоанице
Мори на к'лк соканице,
Мори вртокалчинице!
Имаш калци от к'лчишта,
А чораби от кожина,
А кошуља от пуздерки,
А марама от коприи,
А џубето от камчина.
Што је сваќа непечена?
Што н'си јавна магаренце,
Да си појдиш в Ќумурица,
Да набериш суви дрва,
Да испечиш наша сваќа!
Мори сваке Јоанице!
Што је сваќа несолена?
Што н'си јавна магаренце,
Да си појдиш во Елбасан,
Да си зеиш малу сољца,
Да осолиш наша сваќа!
И пак ти је малечкаа,
Што н'си јавна магаренце
Да си појдиш в Радолица,
Да си зеиш малу брашно,
Да напраиш наша сваќа
Наша сваќа поголема!